ddrg/super_eurlex huggingface dataset:
(5)

Euroopa Kohtule esitatavate kohtuasjade arvu pidevat suurenemist arvestades ning vastavalt Euroopa Kohtu presidendi 13. juuli 2018. aasta kirjale tuleb käesolevas staadiumis pidada esmatähtsaks eespool nimetatud menetluse kehtestamist, et otsustada apellatsioonkaebuste menetlusse võtmise üle. Euroopa Kohtu 26. märtsi 2018. aasta taotlust osas, mis puudutab liikmesriigi kohustuste rikkumise hagide menetlemise osalist üleandmist Üldkohtule, tuleks analüüsida hilisemas etapis, pärast seda, kui 2020. aasta detsembris on koostatud aruanne Üldkohtu toimimise kohta, mis on ette nähtud määruse (EL, Euratom) 2015/2422 artikli 3 lõikes 1. Tuletatakse meelde, et selles aruandes tuleks keskenduda eriti Üldkohtu tõhususele ning sellele, kui vajalikuks ja tõhusaks on osutunud kohtunike arvu suurendamine 56-ni, võttes arvesse ka eesmärki tagada Üldkohtus sooline tasakaal, nagu on märgitud määruse (EL, Euratom) 2015/2422 preambulis.
(2)

Euroopa Parlamendi ja nõukogu määrusega (EL) 2019/216 (3) on ette nähtud, et pärast Ühendkuningriigi väljaastumist liidust jaotatakse tariifikvoodid, mis on kantud 1994. aasta üldisele tolli- ja kaubanduskokkuleppele lisatud liidu kontsessioonide ja kohustuste loendisse, liidu ja Ühendkuningriigi vahel vastavalt kõnealuse määruse lisas sätestatud ELi 27 liikmesriigi osakaalule kvoodi kasutamises.
(1)

Kooskõlas määruse (EÜ) nr 1925/2006 artikli 8 lõikega 2 ning võttes arvesse kiima-johimbepuu (Pausinystalia yohimbe (K. Schum) Pierre ex Beille) ja sellest saadud preparaatide toidus kasutamisega seotud võimalikku kahjulikku mõju tervisele, samuti jätkuvat teaduslikku ebakindlust, kontrollitakse liidus kõnealuse aine kasutamist ning see on lisatud määruse (EL) 2015/403 (2) alusel määruse (EÜ) nr 1925/2006 III lisa C ossa.
LISA

Määruse (EÜ) nr 881/2002 I lisas pealkirja „Juriidilised isikud, rühmitused ja üksused“ all kustutatakse järgmine kanne:

„Djamat Houmat Daawa Salafia (DHDS) (teiste nimedega a) DHDS, b) Djamaat Houmah Al-Dawah Al-Salafiat, c) Katibat el Ahouel). Aadress: Alžeeria. Muu teave: seotud rühmitusega Armed Islamic Group (GIA) ja organisatsiooniga Organization of Al-Qaida in the Islamic Maghreb. Artikli 2a lõike 4 punktis b osutatud kuupäev: 11.11.2003.“
(74)

CAAN esitas 9. detsembri 2018. aasta kirjas kõik nõutud dokumendid. Komisjon jõudis järeldusele, et esitatud dokumentatsioon on hästi struktureeritud ja selle sisu on rahuldav. CAAN on teinud suuri jõupingutusi, et parandada Nepali ohutusjärelevalvesüsteemi. Komisjon on siiski seisukohal, et olemasolevate ohutuspuudujääkide kõrvaldamiseks on vaja teha märkimisväärseid täiendavaid parandusi. Lisaks märgib komisjon, et õnnetusjuhtumite ja teatamisele kuuluvate intsidentide arv on Nepalis endiselt väga suur. Viimane õnnetus toimus 27. veebruaril 2019, kui Nepali idaosa mägipiirkonnas Taplejungis kukkus alla Air Dynasty käitatav kopter Eurocopter AS350. Enne seda, kui kaalutakse kõigi Nepalis registreeritud lennuettevõtjate suhtes kehtiva keelu tühistamist, peaks Nepali õnnetuste arv oluliselt vähenema.
(2)

Komisjoni määruse (EÜ) nr 1635/2006 (2) kohaselt peavad liikmesriigid tagama, et Tšernobõli tuumaelektrijaama avariist mõjutatud kolmandate riikide pädevad asutused annavad välja ekspordisertifikaadid, millega tõendatakse, et tooted, mille juurde need kuuluvad, ei ületa määruses (EÜ) nr 733/2008 sätestatud lubatud piirmäärasid. Konkreetsed kolmandad riigid on loetletud määruse (EÜ) nr 1635/2006 II lisas.
(3)

Ühendkuningriigi liidust väljaastumise tagajärjel lõpeb aluslepingute ja direktiivi 2004/38/EÜ kohaldamine Ühendkuningriigi kodanike suhtes, kes kuuluvad kategooriasse „British citizens“, ühtlasi kaotavad nad õiguse siseneda liikmesriikide territooriumile ilma viisa või muude samaväärsete formaalsusteta. Seepärast on vaja lisada Ühendkuningriik Euroopa Parlamendi ja nõukogu määruse (EL) 2018/1806 (4) ühte lisasse. I lisas on loetletud kolmandad riigid, kelle kodanikel peab liikmesriikide välispiiride ületamisel olema viisa, ning II lisas on loetletud need kolmandad riigid, kelle kodanikud on sellest nõudest vabastatud.
d)

delegeeritud pädevad asutused on kinnitanud, et nad inspekteerivad laeva korrapäraselt, tagamaks, et see vastab jätkuvalt kohaldatavatele liidu nõuetele.
1)

Pealkirja „Juriidilised isikud, rühmitused ja üksused“ alla lisatakse järgmine kanne: „Islamic State in Iraq and the Levant – Khorasan (ISIL-K) (teiste nimedega a) ISIL Khorasan, b) Islamic State's Khorasan Province, c) ISIS Wilayat Khorasan, d) ISIL's South Asia Branch, e) South Asian Chapter of ISIL). Muu teave: rühmituse Islamic State in Iraq and the Levant – Khorasan (ISIL-K) asutas 10. jaanuaril 2015 rühmituse Tehrik-e Taliban Pakistan (TTP) endine komandör ja sellele panid aluse Talibani üksuse endised komandörid, kes andsid truudusevande Iraagi ja Levandi Islamiriigile (Islamic State in Iraq and the Levant; loetelus nime Al-Qaida in Iraq all). ISIL-K on võtnud vastutuse paljude Afganistanis ja Pakistanis toime pandud rünnakute eest. Artikli 7e punktis e osutatud kuupäev: 14.5.2019.“
(4)

Võttes arvesse kõnealust olukorda, on asjakohane teha rakendusmääruse (EL) nr 809/2014 artikli 13 lõikest 1 ja artikli 22 lõikest 1 erand, mis võimaldab liikmesriikidel määrata 2019. aastaks kindlaks ühtse taotluse, toetuse- või maksetaotluste esitamise tähtpäeva ning toetusõiguste taotluste või põhitoetuskava toetusõiguste väärtuse suurendamise taotluste esitamise tähtpäeva, mis on hilisem, kui on sätestatud kõnealustes artiklites. Kuna rakendusmääruse (EL) nr 809/2014 artikli 11 lõikes 4 ning artikli 15 lõigetes 2 ja 2a osutatud kuupäevad on seotud nimetatud määruse artikli 13 lõikes 1 sätestatud lõpptähtpäevaga, tuleks teha samasugune erand eelkontrollide tulemustest ja ühtse taotluse või maksetaotluse muudatustest teatamiseks.
a)

esimene lõik asendatakse järgmisega: „Ilma et see piiraks neljanda lõigu kohaldamist, esitab toimeaine tootja toimeaine heakskiidu pikendamise taotluse referentliikmesriigile, nagu on sätestatud komisjoni rakendusmääruse (EL) nr 686/2012 (*1) teises veerus, ja kaasreferentliikmesriigile, nagu on sätestatud kõnealuse lisa kolmandas veerus, või igale liikmesriigile liikmesriikide rühmas, mis tegutseb ühiselt referentliikmesriigina, nagu on sätestatud kõnealuse lisa neljandas veerus, hiljemalt kolm aastat enne heakskiidu kehtivusaja lõppu. (*1) Komisjoni 26. juuli 2012. aasta rakendusmäärus (EL) nr 686/2012, millega jaotatakse liikmesriikide vahel pikendamismenetluse eesmärgil hindamiseks toimeained (ELT L 200, 27.7.2012, lk 5).“;"
Artikli 92 lõige 5 asendatakse järgmisega:

„5. Noorte tööhõive algatuse jaoks eraldatakse vahendeid 4 143 225 010 euro ulatuses noorte tööhõive algatuse sihtotstarbelisest eraldisest, millest 99 573 877 eurot moodustavad täiendavad vahendid 2019. aastaks. Neid vahendeid täiendavad ESFi sihipärased investeeringud vastavalt ESFi määruse artiklile 22.

Liikmesriigid, kes saavad kasutada noorte tööhõive algatuse 2019. aasta sihtotstarbelise eraldise täiendavaid vahendeid, nagu on osutatud esimeses lõigus, võivad taotleda kuni 50 % noorte tööhõive algatuse sihtotstarbelise eraldise täiendavate vahendite ülekandmist ESFile, et moodustada vastavad ESFi sihipärased investeeringud, nagu on nõutud ESFi määruse artiklis 22. Selline ülekandmine toimub asjaomastesse piirkonnakategooriatesse, mis on vastavuses noorte tööhõive algatuse sihtotstarbelise eraldise suurendamise tingimustele vastavate piirkondade kategooriatega. Liikmesriigid taotlevad ülekandmist programmi muutmise taotlusega vastavalt käesoleva määruse artikli 30 lõikele 1. Eelmistele aastatele eraldatud vahendeid ei tohi üle kanda.

Käesoleva lõike teist lõiku kohaldatakse noorte tööhõive algatuse sihtotstarbelise eraldise kõigi täiendavate vahendite suhtes, millega suurendatakse vahendeid üle 4 043 651 133 euro.“
(1)

Määruse (EL) nr 211/2011 artikli 7 lõikes 2 on sätestatud, et vähemalt ühest neljandikust liikmesriikidest pärinevate allakirjutanute minimaalne arv peaks vastama igast liikmesriigist valitavate Euroopa Parlamendi liikmete arvule, mis on korrutatud kordajaga 750. Kõnealused miinimumarvud on esitatud nimetatud määruse I lisas.
So on esimese kohandamise puhul kord kuus avaldatav INSEE tööga hõivatud isikute indeks (identifikaator 1567446) pakkumuse esitamise kuupäeva seisuga. Järgmiste kohanduste puhul on see kõnealune indeks pakkumuse esitamise kuupäevast aasta möödumisel.
(1)

Ainet 1-(4-klorofenoksü)-1-(imidasool-1-üül)-3,3-dimetüülbutaan-2-oon, millele kosmeetikavahendite koostisainete rahvusvahelises nomenklatuuris (INCI) on määratud nimetus klimbasool, on praegu lubatud kasutada kasutusvalmis kosmeetikatoodetes säilitusainena maksimaalses kontsentratsioonis 0,5 %. See on loetletud määruse (EÜ) nr 1223/2009 V lisa kandes nr 32. Vastavalt määruse (EÜ) nr 1223/2009 artikli 14 lõike 1 punkti d alapunktile ii võib klimbasooli kosmeetikatoodetes kasutada ka muul otstarbel kui säilitusainena, kuid ainult V lisa kandes nr 32 sätestatud kontsentratsioonis.
(2)

Delegeeritud määruse (EL) nr 481/2014 artikli 3 lõike 6 punkti i (milles käsitletakse ühte kahest meetodist ühe tunnimäära arvutamiseks osalise tööajaga töötajate puhul, kelle töötundide arv kuus on paindlik) rakendamine on osutunud praktikas raskesti kohaldatavaks, eriti juhul, kui tööhõivestrateegias ei ole kindlaks määratud igakuist tööaega, vaid nädalane tööaeg. Kõnealuse määruse artikli 3 lõike 6 punkti i tuleks seetõttu muuta, et arvutada ühe tunnimäära tasu kuu töötundide arvu alusel. Selle meetodi puhul tuleks arvesse võtta ka erinevusi liikmesriikide ja töölepingute vahel seoses iga-aastase puhkuse ja riigipühadega, nagu on täpsustatud igas tööle võtmise dokumendis, õigusaktides või sotsiaalpartnerite (tööandjad ja töötajad) poolt sõlmitud lepingutes konkreetse töötaja tööandja tasandil või asjaomase sektori või riigi tasandil. See selgitus peaks kehtima kogu programmitöö perioodi kohta, et tagada ühtsed eeskirjad, st alates delegeeritud määruse (EL) nr 481/2014 jõustumise kuupäevast.
(1)

Tarbijaohutuse komitee leidis oma 30. juulil 2018 vastu võetud arvamuses (2) („tarbijaohutuse komitee arvamus“), et fenüleenbis(difenüültriasiin) on ohutu kasutamiseks UV-filtrina päikesekaitsetoodetes ja muudes kosmeetikatoodetes kontsentratsioonis kuni 5 % ja et selle kasutamine on ohutu ainult nahale kantavates toodetes, mitte toodetes, mille puhul võib kaasneda kokkupuude sissehingamise kaudu.
(1)

Ainet 2-Chloro-p-Phenylenediamine, sh selle sulfaat- ja divesinikkloriidsoolasid, kasutatakse kulmu- ja ripsmevärvide koostises maksimaalses kontsentratsioonis 4,6 %. Tarbijaohutuse komitee märkis oma 19. septembri 2013. aasta arvamuses (2) („tarbijaohutuse komitee arvamus“), et seda, kas aine 2-Chloro-p-Phenylenediamine on oksüdeerivate kulmu- ja ripsmevärvide koostises maksimaalses kontsentratsioonis 4,6 % kasutamiseks ohutu, ei ole võimalik piisava varuga kindlaks määrata. Lisaks märkis tarbijaohutuse komitee, et aine 2-Chloro-p-Phenylenediamine genotoksilist potentsiaali ei ole võimalik olemasolevate andmete põhjal ja ilma in vivo geenimutatsiooni katseid tegemata üheselt järeldada. Seega ei pidanud tarbijaohutuse komitee aine 2-Chloro-p-Phenylenediamine kasutamist tarbijale ohutuks. Tarbijaohutuse komitee on hiljem täpsustanud, et aine 2-Chloro-p-Phenylenediamine sulfaat- ja divesinikkloriidsoolade käsitlemisel tuleks olla sama ettevaatlik nagu ainega 2-Chloro-p-Phenylenediamine, sest nendel sooladel on samasugune põhistruktuur, sh genotoksiline potentsiaal. Lisaks on tarbijaohutuse komitee täpsustanud, et tarbijaohutuse komitee arvamust ja järeldusi võib laiendada ka juustele (3).
(3)

Soodustuste olematuks muutmise või vähendamise määr on vähenenud ja sellest lähtuvalt on ka peatamise ulatus väiksem. Peatamise ulatust ei saa siiski soodustuste olematuks muutmise või vähendamise määraga kohandada, lisades tooteid määruse (EL) 2018/196 I lisasse või neid sealt kõrvaldades. Seega peaks komisjon kooskõlas kõnealuse määruse artikli 3 lõike 1 punktiga e jätma I lisas esitatud toodete loetelu endiseks ja muutma täiendava tollimaksu määra, et kohandada peatamise ulatust soodustuste olematuks muutmise või vähendamise määraga. I lisas loetletud neli toodet tuleks sinna alles jätta, täiendava tollimaksu määra tuleks muuta ning uueks määraks tuleks kehtestada 0,001 %.
Kindralleitnant Aung Kyaw Zaw oli alates 2015. aasta augustist kuni 2017. aasta lõpuni Myanmari relvajõudude (Tatmadaw) 3. erioperatsioonide büroo juhataja. 3. erioperatsioonide büroo kontrollis läänepiirkonna sõjaväeringkonda ning sellega seoses vastutab kindralleitnant Aung Kyaw Zaw läänepiirkonna sõjaväeringkonna poolt rohingjade vastu Arakani osariigis toime pandud hirmutegude ja inimõiguste tõsiste rikkumiste eest tol perioodil. See hõlmab ebaseaduslikke tapmisi, seksuaalvägivalda ning rohingjade majade ja ehitiste süstemaatilist põletamist.

Kindralmajor Maung Maung Soe oli Myanmari relvajõudude (Tatmadaw) läänepiirkonna sõjaväeringkonna juhataja 2016. aasta oktoobrist kuni 10. novembrini 2017 ning juhatas sõjalisi operatsioone Arakani osariigis. Selles kontekstis vastutab ta läänepiirkonna sõjaväeringkonna poolt rohingjade vastu Arakani osariigis toime pandud hirmutegude ja inimõiguste tõsiste rikkumiste eest tol perioodil. See hõlmab ebaseaduslikke tapmisi, seksuaalvägivalda ja rohingjade majade ja ehitiste süstemaatilist põletamis

3.

Than Oo

Sünniaeg: 12. oktoober 1973 Sugu: mees Sõjaväeline isikukood: BC 25723

Brigaadikindral Than Oo on Myanmari relvajõudude (Tatmadaw) 99. kergjalaväe diviisi juhataja. Sellega seoses vastutab ta 99. kergjalaväe diviisi poolt rohingjade vastu Arakani osariigis toime pandud hirmutegude ja inimõiguste tõsiste rikkumiste eest 2017. aasta teisel poolel. See hõlmab ebaseaduslikke tapmisi, seksuaalvägivalda ning rohingjade majade ja ehitiste süstemaatilist põletamist.
(2)

Euroopa Ühenduse ja Kanada vahel sõlmitud veinide ja piiritusjookidega kauplemist käsitleva kokkuleppe (3) (edaspidi „kokkulepe“) artiklis 23 on sätestatud, et Kanadast pärit veine, mis on toodetud mõne VI lisas loetletud pädeva asutuse järelevalve ja kontrolli all, võib importida liidu õigusaktides ettenähtud lihtsustatud sertifitseerimist käsitlevate sätete kohaselt. Delegeeritud määruse (EL) 2018/273 artikli 26 kohaselt võivad kolmandate riikide veinitootjad koostada ja allkirjastada sertifitseerimisdokumendi, tingimusel et üks kõnealuste kolmandate riikide pädevatest asutustest on andnud tootjatele individuaalse heakskiidu ja kontrollib nende tegevust. Kokkuleppe artikli 23 rakendamiseks tuleks delegeeritud määrust (EL) 2018/273 muuta, et lisada säte, mis võimaldab kõnealuse määruse artiklis 26 sätestatud lihtsustatud korra kasutamist Kanadast pärit veinide impordil liitu.
2)

VIII lisa muudetakse järgmiselt: a) I jaotis asendatakse järgmisega: „I jaotis Käesolevas lisas sätestatakse hübriid- ja täiselektrisõidukite helihoiatussüsteemi käsitlevad meetmed. I.1. Olenemata punkti I.2 alapunktidest a ja b ning punkti I.3 alapunktidest a ja b kohaldatakse II jaotise sätteid sõiduki helihoiatussüsteemi suhtes, mis on paigaldatud: a) mis tahes tüüpi sõidukisse, mis on saanud tüübikinnituse enne 1. juulit 2019; b) mis tahes uude sõidukisse, mille aluseks on punktis a osutatud sõidukitüüp ja mis on registreeritud enne 1. juulit 2021. I.2. Olenemata punkti I.3 alapunktidest a ja b kohaldatakse III jaotise sätteid sõiduki helihoiatussüsteemi suhtes, mis on paigaldatud: a) mis tahes tüüpi sõidukisse, mis on saanud tüübikinnituse enne 1. juulit 2019, kui tootja seda soovib; b) mis tahes uude sõidukisse, mille aluseks on punktis a osutatud sõidukitüüp; c) mis tahes tüüpi sõidukisse, mis on saanud tüübikinnituse alates 1. juulist 2019, kuid enne 1. septembrit 2021; d) mis tahes uude sõidukisse, mille aluseks on punktis c osutatud sõidukitüüp ja mis on registreeritud enne 1. septembrit 2023. I.3. IV jaotise sätteid kohaldatakse sõiduki helihoiatussüsteemi suhtes, mis on paigaldatud: a) mis tahes tüüpi sõidukisse, mis on saanud tüübikinnituse enne 1. septembrit 2021, kui tootja seda soovib; b) mis tahes uude sõidukisse, mille aluseks on punktis a osutatud sõidukitüüp; c) mis tahes tüüpi sõidukisse, mis on saanud tüübikinnituse 1. septembril 2021 või hiljem; d) mis tahes uude sõidukisse, mille aluseks on punktis c osutatud sõidukitüüp; e) kõikidesse uutesse sõidukitesse, mis registreeritakse 1.septembril 2023 või hiljem.“; b) lisatakse IV jaotis järgmises sõnastuses: „IV jaotis Kohaldatakse III jaotise sätteid, välja arvatud punkti III.2 alapunkti b. Lisaks kohaldatakse ka järgmist: Lüliti Mehhanism, mis võimaldab juhil peatada sõiduki helihoiatussüsteemi töö („pausifunktsioon“), peab vastama UNECE eeskirja nr 138 algversiooni 1. täienduse 01-seeria muudatuste punkti 6.2.6 nõuetele (ELT L 204, 5.8.2017, lk 112).“
(9)

Formaldehüüd on praegu loetletud määruse (EÜ) nr 1223/2009 III lisa kandes 13 lubatud ainena toodete puhul, mida kasutatakse küünte kõvendamiseks, kui selle kontsentratsioon kasutusvalmis tootes on kuni 5 %. Samuti on formaldehüüd praegu loetletud määruse (EÜ) nr 1223/2009 V lisa kandes 5 suuhügieenitoodetes lubatud ainena, kui selle kontsentratsioon on kuni 0,1 %, ja muudes toodetes lubatud ainena, kui selle kontsentratsioon on kuni 0,2 %. Formaldehüüd on komisjoni määruse (EL) nr 605/2014 (9) alusel klassifitseeritud 1B kategooria CMR-aineks. Klassifikatsiooni hakati kohaldama alates 1. jaanuarist 2016. Kooskõlas määruse (EÜ) nr 1223/2009 artikli 15 lõike 2 teise lõiguga võib 1A või 1B kategooria CMR-aineks klassifitseeritud aineid kasutada pärast nende klassifitseerimist CMR-aineks kosmeetikatoodetes erandkorras, kui on täidetud teatavad tingimused, sealhulgas tingimused, et puuduvad sobivad alternatiivsed ained, et on esitatud taotlus teadaoleva kokkupuutega tootekategooria konkreetse kasutusviisi kohta ning et tarbijaohutuse komitee on kõnealust ainet hinnanud ning pidanud seda ohutuks. 7. novembril 2014 jõudis tarbijaohutuse komitee oma arvamuses (10) järeldusele, et küünekõvendeid, milles vaba formaldehüüdi maksimumkontsentratsioon on ligikaudu 2,2 %, võib ohutult kasutada küünte kõvendamiseks või tugevdamiseks. Kuna ei ole siiski kindlaks tehtud, et küünte kõvendamiseks puuduvad kättesaadavad sobivad alternatiivsed ained, tuleks formaldehüüd määruse (EÜ) nr 1223/2009 III lisa piiranguga ainete loetelust välja jätta. Kuna formaldehüüdi muude kasutusviiside kohta ei ole esitatud taotlusi, tuleks aine kõnealuse määruse V lisa kosmeetikatoodetes säilitusainetena kasutamiseks lubatud ainete loetelust välja jätta. Samuti tuleks formaldehüüd lisada määruse (EÜ) nr 1223/2009 II lisa kosmeetikatoodetes keelatud ainete loetellu.
e)

eeldused i) liikmesriigid esitavad kulude-tulude analüüside tegemiseks peamiste sisend- ja väljundtegurite hinna ja diskontomäära prognoosid; ii) majandusanalüüsis kasutatav diskontomäär nüüdispuhasväärtuse arvutamiseks valitakse Euroopa või riiklike suuniste kohaselt; iii) liikmesriigid kasutavad riiklikke, Euroopa tasandi või rahvusvahelisi energiahinna muutumise prognoose, kui need on riigi ja/või piirkonna/asukoha puhul asjakohased; iv) majandusanalüüsis kasutatavad hinnad peaksid kajastama sotsiaal-majanduslikke kulusid ja tulusid. Välised kulud, nt nagu mõju keskkonnale ja tervisele, tuleks võimalikul määral hõlmata, st kui turuhind on olemas või kui see on juba arvesse võetud Euroopa tasandi või riigi õigusaktides;
(3)

On väljendatud muret selle üle, et kui tarbida suures koguses piimasegu, mille D-vitamiini sisaldus on 3 μg/100 kcal, ja lisaks sellele saada täiendavat D-vitamiini muudest toidulisanditest, võivad mõned imikud selle tulemusena tarbida D-vitamiini ohtlikus koguses. Et tagada imikute kaitse kõrgeim tase, palus komisjon Euroopa Toiduohutusametil (edaspidi „toiduohutusamet“) hinnata, kui ohtlik on sellise imiku piimasegu tarbimine, mille D-vitamiini sisaldus on 3 μg/100 kcal.
(7)

10. novembril 2017 avaldas Euroopa Toiduohutusamet (edaspidi „toiduohutusamet“) teadusliku arvamuse, milles hinnati ümber rasvhapete mono- ja diglütseriidide (E 471) toidu lisaainetena kasutamise ohutus (3). Toiduohutusamet jõudis järeldusele, et puudub vajadus kehtestada konkreetne aktsepteeritav päevadoos ning et teatatud kasutusviisi ja kasutuskoguste korral ei ole toidu lisaained rasvhapete mono- ja diglütseriidid (E 471) ohtlikud. Sellist järeldust kasutatakse väga madala ohutasemega ainete korral ja ainult siis, kui on olemas usaldusväärsed andmed nii kokkupuute kui ka toksilisuse kohta ning tõenäosus, et inimeste tervist võiksid kahjustada kogused, mis ei põhjusta loomadel toitumusliku tasakaalu kõikumisi, on väike (4). Toiduohutusamet soovitas siiski toidu lisaainete rasvhapete mono- ja diglütseriidide (E 471) ELi spetsifikatsioonide mõningast muutmist. Komisjon käsitleb neid soovitusi eraldi, järgides üldist lähenemisviisi, mida kasutatakse niisuguste toiduohutusameti arvamuste korral, milles on kindlaks tehtud mõni probleem (5).
(5)

Taotleja soovis saada luba karmiinhappe, karmiini (E 120) kasutamiseks, et saavutada soovitatav roosa värvus traditsiooniliste soolatud sea rupsist ja veiselihast saadud toodetel, nagu näiteks groin de porc à la créole, queue de porc à la créole, pied de porc à la créole and paleron de bœuf à la créole, et vastata tarbijate ootustele Prantsusmaa ülemereterritooriumidel, kus asjaomased tooted on osa sealset kulinaarset pärandist 18. sajandist alates.
(8)

Seoses furaan-2(5H)-ooni (FLi nr 10.066) identimisandmetega esitab toiduohutusamet oma arvamuses täiendavad andmed aine olemuse ja omaduste kohta, mida ei ole lisatud määruse (EÜ) nr 1334/2008 I lisa A osasse. Selleks et tagada aine identimise selgus ja kindlus ning aidata sidusrühmadel seda ainet õigesti identida, on asjakohane märkida, et toiduohutusameti arvamuses on furaan-2(5H)-ooni (FLi nr 10.066) kohta esitatud järgmised täiendavad identimisandmed: CASi nr 497-23-4, JECFA nr 2000, JECFA nimetus: 4-hüdroksü-2-buteenhappe γ-laktoon.
(2)

Tehnoloogia ja teaduse arengu tulemusena on leitud, et mitmesugustel ainetel võib olla söödale tehnoloogiline mõju, mida ükski juba olemasoleva funktsionaalrühma kirjeldus ei hõlma. Seepärast on asjakohane kehtestada kategoorias „tehnoloogilised lisandid“ uus üldine funktsionaalrühm selliste ainete lisamiseks.
(1)

Taani Kuningriik esitas 20. aprillil 2016 Euroopa Kemikaaliametile (edaspidi „kemikaaliamet“) vastavalt määruse (EÜ) nr 1907/2006 artikli 69 lõikele 4 toimiku, et algatada vastavalt kõnealuse määruse artiklitele 69–73 piirangute kehtestamise menetlus (edaspidi „XV lisa nõuetele vastav toimik“). XV lisa nõuetele vastavas toimikus on märgitud, et kokkupuude (3,3,4,4,5,5,6,6,7,7,8,8,8-tridekafluorooktüül)silaantriooli ja selle mis tahes mono-, di- või tri-O-alküülderivaadiga (neid derivaate nimetatakse TDFAdeks) koos orgaanilise lahustiga pihustatavates toodetes põhjustab tõsise ägeda kopsukahjustuse ja kujutab endast seega ohtu inimeste tervisele. Sellest tulenevalt tehti ettepanek keelustada nende segude turulelaskmine üldsusele müüdavates pihustatavates toodetes. Taani leidis, et XV lisa nõuetele vastavast toimikust nähtub, et on vaja võtta meetmeid liidu tasandil.
(1)

Euroopa Parlamendi ja nõukogu määruse (EL) nr 1303/2013 (3) (mida on muudetud Euroopa Parlamendi ja nõukogu määrusega (EL, Euratom) 2018/1046) (4) artikli 38 lõike 1 punktiga c on ette nähtud võimalus luua rahastamisvahendeid, mille puhul Euroopa struktuuri- ja investeerimisfondide toetus on kombineeritud Euroopa Investeerimispanga finantstoodetega Euroopa Strateegiliste Investeeringute Fondi raames.
(7)

Määruse (EL) nr 1307/2013 artikli 8 lõikes 1 on sätestatud, et määruse (EL) nr 1306/2013 artikli 26 kohaselt kindlaks määratud kohandamismäära kohaldatakse üksnes 2 000 eurot ületavate otsetoetuste suhtes, mida antakse põllumajandustootjatele asjaomasel kalendriaastal. Lisaks on määruse (EL) nr 1307/2013 artikli 8 lõikes 2 sätestatud, et otsetoetuste järkjärgulise kehtestamise tulemusel kohaldatakse kohandamise määra Horvaatia suhtes alles alates 1. jaanuarist 2022. Seega ei tuleks käesoleva määrusega kindlaks määratavat kohandamismäära kohaldada nimetatud liikmesriigi põllumajandustootjate suhtes,